PATVIRTINTA
Karaliaus Mindaugo profesinio mokymo centro direktoriaus 
2026 m.                              d.
įsakymu Nr. V-

BENDRABUČIO VIDAUS TVARKOS TAISYKLĖS
I. BENDROSIOS NUOSTATOS
1. Karaliaus Mindaugo profesinio mokymo centro (toliau – Karaliaus Mindaugo PMC) bendrabučių, praktinio mokymo bazės, bendrabučio vidaus tvarkos taisyklės (toliau – Taisyklės) nustato bendrabučiuose, praktinio mokymo bazėje, bendrabutyje gyvenančių mokinių bei laikinųjų gyventojų teises ir pareigas, elgesio reikalavimus, draudimus, atsakomybę bei žalos atlyginimo tvarką.
2. Taisyklės taikomos visiems asmenims, gyvenantiems ar laikinai apsistojusiems Karaliaus Mindaugo PMC bendrabučiuose, praktinio mokymo bazėje, bendrabutyje, nepriklausomai nuo apgyvendinimo pagrindo (mokinio apgyvendinimo bendrabutyje sutartis, trumpalaikio apgyvendinimo sutartis, bendradarbiavimo sutartis, direktoriaus įsakymas).
3. Taisyklės parengtos vadovaujantis Lietuvos Respublikos teisės aktais ir taikomos kartu su Karaliaus Mindaugo PMC bendrabučio nuostatais, apgyvendinimo sutartimis ir kitais vidaus dokumentais.
4. Bendrabučių paskirtis – apgyvendinti ir sudaryti saugias, tvarkingas ir mokymuisi tinkamas gyvenimo sąlygas.
5. Praktinio mokymo bazės, bendrabučio paskirtis – apgyvendinti ir sudaryti tinkamas sąlygas laikinai apgyvendinamiems gyventojams renginių, projektų, stovyklų ir kitų veiklų metu.
6. Apsigyvenę gyventojai pasirašytinai supažindinami su šiomis Taisyklėmis, bendrabučio nuostatais, priešgaisrinės saugos, dujinių ir elektrinių viryklių naudojimo bei kitomis privalomomis instrukcijomis.
7. Gyventojai laikomi supažindinti nuo instrukcijų registracijos žurnaluose pasirašymo momento.
8. Gyventojams pateikiama informacija apie administracijos kontaktus, budėjimo tvarką ir pagalbos gavimo galimybes.
9. Gyvenimas Bendrabučiuose, praktinio mokymo bazėje, bendrabutyje grindžiamas pagarba bendruomenei, saugumo, higienos, atsakomybės, sąžiningumo ir bendradarbiavimo principais.
10. Gyventojai privalo elgtis taip, kad netrukdytų kitų gyventojų poilsiui, mokymuisi ir saugiam gyvenimui.
11. Draudžiamas bet koks smurtas, patyčios, diskriminacija ar kitas žmogaus orumą žeminantis elgesys.
12. Visi gyventojai privalo laikytis šių Taisyklių ir užtikrinti jų laikymąsi.

II. GYVENTOJŲ TEISĖS

13. Gyventojai, gyvenantys Bendrabutyje, praktinio mokymo bazėje, bendrabutyje, naudojasi teisėmis, kurias jiems garantuoja Lietuvos Respublikos teisės aktai, Karaliaus Mindaugo PMC nuostatai, bendrabučio nuostatai, apgyvendinimo sutartys ir šios Taisyklės.
14. Gyventojai turi teisę:
14.1. naudotis jiems suteikta gyvenamąja vieta ir joje esančiais baldais, Bendrabučio, praktinio mokymo bazės, bendrabučio inventoriumi, bendro naudojimo patalpomis (virtuvėlėmis, sanitariniais mazgais, skalbyklomis, poilsio erdvėmis ir kt.) bei lauko teritorija, laikydamiesi jų paskirties ir nustatytos naudojimo tvarkos;
14.2. naudotis bendrabučio sale, organizuoti įvairius laisvalaikio renginius ir juose dalyvauti;
14.3. kreiptis pagalbos į Bendrabučio, praktinio mokymo bazės, bendrabučio administraciją, budintį darbuotoją ar kitus atsakingus Karaliaus Mindaugo PMC darbuotojus dėl sveikatos sutrikimų, saugumo incidentų, konfliktinių situacijų, techninių gedimų ar kitų neatidėliotinų atvejų;
14.4. teikti pasiūlymus (pasiūlymai gali būti teikiami žodžiu arba raštu), pastabas ir prašymus dėl bendrabučių, praktinio mokymo bazės, bendrabučio tvarkos, švaros, gyvenimo sąlygų, saugumo ar kitų aktualių klausimų administracijai;
14.5. į saugią, higienišką ir pagarbią aplinką, užtikrinančią žmogaus orumą. 
14.6. į privatumą savo gyvenamojoje patalpoje, atsižvelgiant į apgyvendinimo sąlygas, išskyrus atvejus, kai būtina užtikrinti saugumą, pašalinti avarinę situaciją, užkirsti kelią;
14.7. į jų asmeninės informacijos konfidencialumą, laikantis galiojančių teisės aktų ir vidaus dokumentų reikalavimų;
14.8. gyventojai turi teisę ir pareigą pranešti bendrabučio valdytojui, administratoriui, administracijai ar budinčiam darbuotojui apie pastebėtus gedimus, netvarką, pažeidimus ar kitas problemas bendrabučio, praktinio mokymo bazės, bendrabučio patalpose ir lauko teritorijoje. Pranešimas laikomas būtina priemone užtikrinti bendrą saugumą, tvarką ir tinkamą gyvenamosios vietos funkcionavimą.
16. Bendrabučio valdytojas, administratorius, praktinio mokymo bazės, bendrabučio administratorius gali nustatyti tam tikrus naudojimo apribojimus, siekdama užtikrinti saugumą, higieną ir bendrą tvarką.

III. GYVENTOJŲ PAREIGOS

17. Gyventojai privalo palaikyti švarą ir tvarką savo kambaryje (gyvenamojoje patalpoje), bendro naudojimo patalpose (virtuvėlėse, sanitariniuose mazguose, skalbyklose, poilsio erdvėse ir kt.) bei Bendrabučių, praktinio mokymo bazėje, bendrabučio teritorijoje, laikydamiesi higienos normų ir vidaus tvarkos reikalavimų.
18. Naudojantis bendro naudojimo patalpomis, gyventojai privalo palikti jas tvarkingas, švarias ir tinkamas naudoti kitiems.
19. Bendrabučio gyventojai kiekvieną mėnesį skiria 1 (vieną) valandą dalyvauti „Švaros dienoje“ pagal iš anksto sudarytą grafiką. „Švaros diena“ – bendruomeninė veikla, skirta palaikyti tvarką bendro naudojimo patalpose ir ugdyti atsakomybę už bendrabučio aplinką:
19.1. bendruomeninės veiklos metu gyventojai tvarko bendro pobūdžio patalpas ir bendrabučio aplinką: virtuvėles, poilsio erdves, bendras zonas bei bendrabučio aplinką ir išneša šiukšles iš bendro naudojimo patalpų. Sanitarinių mazgų valymas (grindų, paviršių, įrangos) gyventojams nepriskiriamas. Tvarkymas atliekamas pagal iš anksto sudarytą tvarkaraštį, kuriame nereikalingi profesionalūs valymo darbai.
19.2. Nedalyvavimas „Švaros dienoje“ galimas pateikus pagrįstą priežastį (liga, praktika, mokyklos renginys, kitos dokumentais pagrįstos aplinkybės) ir suderinus su bendrabučio valdytoja ar administratoriumi. Gyventojui, pateikus pagrįstą priežastį, dalyvavimas bendruomeninėje veikloje perkeliamas į kitą tvarkaraščio dieną.
20. Išvykdami iš gyvenamosios vietos (atostogoms, praktikai, savaitgaliui ar pasibaigus apgyvendinimo laikotarpiui) gyventojai privalo sutvarkyti kambarį, perduoti raktus administracijai ir palikti gyvenamąją vietą tokios būklės, kokios ją perėmė, atsižvelgiant į normalų nusidėvėjimą.
21. Gyventojai privalo pagarbiai elgtis su kitais gyventojais, darbuotojais ir artimaisiais, vengti konfliktų, triukšmo, žeminančio ar agresyvaus elgesio, laikytis bendruomeniškumo ir tarpusavio pagarbos principų, nepažeisti kitų gyventojų teisių ir teisėtų interesų.
22. Gyventojai privalo vykdyti teisėtus bendrabučio valdytojo, administratoriaus, praktinio mokymo bazės, bendrabučio administratoriaus, budinčių darbuotojų ir kitų atsakingų Karaliaus Mindaugo PMC darbuotojų nurodymus, susijusius su sauga, tvarka, apgyvendinimu ir vidaus tvarkos taisyklių laikymusi.
23. Gyventojai privalo atsakingai naudotis Bendrabučio, praktinio mokymo bazės, bendrabučio inventoriumi ir turtu, saugoti jį nuo sugadinimo ar praradimo ir nepažeisti jo paskirties.
24. Gyventojai privalo taupiai ir atsakingai vartoti elektros energiją, vandenį ir kitus išteklius, išjungti apšvietimą ir nenaudojamus elektros prietaisus bei nepalikti jų įjungtų be priežiūros.
25. Gyventojams draudžiama perduoti gyvenamosios vietos raktus kitiems asmenims. Pametus ar praradus raktus, jie turi būti pagaminti gyventojo lėšomis.
26. Gyventojai privalo laikytis priešgaisrinės saugos, dujinių ir elektrinių viryklių naudojimo bei kitų saugos reikalavimų.
27. Gyventojai privalo nedelsdami pranešti apie avarines situacijas, gedimus ar pavojų sveikatai ir turtui.
28. Sergančiam gyventojui, rekomenduojama kreiptis į sveikatos priežiūros tarnybą.
29. Gyventojai privalo laikytis Bendrabučio, praktinio mokymo bazės, bendrabučio dienotvarkės, grįžimo ir išvykimo tvarkos, ramybės laiko, registruoti išvykimus ir grįžimus, jei tai numatyta vidaus tvarkoje.
30. Bendrabučių, praktinio mokymo bazės, bendrabučio gyventojai privalo laikytis šių dienotvarkės reikalavimų:
30.1. grįžti į Bendrabutį, praktinio mokymo bazę, bendrabutį iki 22.00 val., apie galimus vėlavimus informuoti atsakingą darbuotoją ir sugrįžus užsiregistruoti žurnale pas budėtoją;
30.2. nepilnamečiai privalo grįžti į Bendrabutį iki 22.00 val. Jei nepilnametis iki šio laiko negrįžta ir neatsiliepia į Bendrabučio administracijos skambutį, nedelsiant informuojami vaiko atstovai pagal įstatymą;
30.3. prieš išvykstant savaitės viduryje informuoti auklėtoją ir pasižymėti tam skirtame žurnale pas budėtoją; 
30.4. išėjus iš Bendrabučio, praktinio mokymo bazės, bendrabučio palikti raktus nustatyta tvarka pas budėtoją;
30.5. ramybės metu (22.00 – 6.00 val.) nekelti triukšmo, nevaikščioti į kitus kambarius; 
30.6. vakarinio patikrinimo metu (22.00 val.) būti savo kambaryje; 
30.7. maistą gaminti tik tam skirtose patalpose iki 21.00 val.; 
30.8. pasiliekant ir/ar planuojant pasilikti bendrabutyje savaitgaliui ar švenčių dienomis –  informuoti auklėtoją.
31. Gyventojai privalo nedelsdami pranešti administracijai apie sugadintą inventorių, pastebėtus pažeidimus, pavojingas situacijas, gedimus ar kitus incidentus.
32. Gyventojai privalo informuoti apie pasikeitusius kontaktinius duomenis ar kitą svarbią informaciją.
33. Pašaliniai asmenys į bendrabutį, praktinio mokymo bazę neįleidžiami, išskyrus gyvenančių Bendrabutyje artimuosius (vaiko atstovus pagal įstatymą, brolius, seseris), kurie priimami tik suderinus su atsakingu darbuotoju ir laikantis nustatytos tvarkos.
34. Gyventojai atsako už savo ir artimųjų elgesį ir padarytą žalą.
35. Darbuotojai turi teisę pareikalauti, kad artimieji (-asis) nedelsiant išvyktų, jei yra pažeidžiamos Taisykles arba kelia grėsmę saugumui.
36. Gyventojai privalo laiku mokėti nustatytą Įmoką už apgyvendinimą (iki einamojo mėnesio 20 dienos).
37. Gyventojai privalo leisti bendrabučio valdytoją, administratorių, praktinio mokymo bazės, bendrabučio administratorių, budėtoją ar kitą aptarnaujantį personalą, Karaliaus Mindaugo PMC administracijos atstovus, grupių vadovus užeiti į kambarį (gyvenamąją patalpą),  bet kuriuo paros metu kai tai būtina siekiant užtikrinti saugumą, apgyvendinti kitus gyventojus, patikrinti patalpos būklę, atlikti remonto darbus ar esant avarinei situacijai.
38. Gyventojai privalo laikytis higienos normų reikalavimų, įskaitant baldų išdėstymą kambaryje (atstumas tarp lovų – ne mažesnis kaip 75 cm).
39. Nutraukus mokinio apgyvendinimo bendrabutyje, trumpalaikio apgyvendinimo bendrabutyje sutartį, gyventojas privalo atlaisvinti ir perduoti tvarkingą ir švarią gyvenamąją patalpą, grąžina raktus ir jam išduotą inventorių bei atsiskaito su administracija.

IV. DRAUDIMAI

40. Gyventojams draudžiama:
40.1. persikelti iš vieno gyvenamojo kambario į kitą be atsakingo darbuotojo leidimo;
40.2. užimti laisvas vietas kambariuose be leidimo; 
40.3. pernešti inventorių iš vieno kambario į kitą;
40.4. keisti durų užraktus be bendrabučio valdytojo, administratoriaus, praktinio mokymo bazės, bendrabučio administratoriaus leidimo;
 40.5. savavališkai atlikti patalpų, gyvenamojo kambario ar įrangos remonto ar keitimo darbus be administratoriaus leidimo;
 40.6. laikyti, vartoti ir platinti alkoholinius gėrimus;
 40.7. laikyti ar vartoti narkotines, psichotropines ar toksines medžiagas;
 40.8. būti kambaryje ir bendro naudojimo patalpose apsvaigus; 
 40.9. laikyti, rūkyti ar garinti elektronines cigaretes bendrabučio, praktinio mokymo bazės, bendrabučio patalpose ir teritorijoje;
40.10. laikyti ar naudoti pirotechnikos priemones (fejerverkus, petardas ir pan.);
40.11. laikyti ar naudoti šaunamuosius, pneumatinius, dujinius ginklus ar jų imitacijas;
40.12. laikyti ar naudoti peilius, aštrius ar kitus pavojingus daiktus, galinčius sužaloti asmenį (išskyrus buities reikmenis, naudojamus pagal paskirtį);
40.13. laikyti ar naudoti dujų balionėlius, aerozolinius ginklus ar kitas savigynos priemones;
40.14. laikyti medicininius švirkštus, adatas ar kitus medicinos instrumentus, nesusijusius su gydytojo paskirtu gydymu;
 40.15. laikyti ar naudoti azartinių lošimų įrangą, lošimo automatus ar kitus lošimo įrankius, žaisti azartinius žaidimus Bendrabučio, praktinio mokymo bazės, bendrabučio patalpose;
 40.16. kelti triukšmą ramybės metu (22.00–6.00 val.) bei trikdyti ramybę bendrabučio, praktinio mokymo bazės, bendrabučio teritorijoje;
40.17. vaikščioti į kitus kambarius ar aukštus po 22.00 val. (taikoma bendrabutyje);
40.18. teršti Bendrabučio, praktinio mokymo bazės, bendrabučio teritoriją, mėtyti šiukšles ir nuorūkas; 
40.19. rašinėti, braižyti, piešti, klijuoti ar kitaip gadinti sienas, duris, baldus, langus ar kitą turtą;
40.20. savo veiksmais ar neveikimu gadinti inventorių, patalpas ar kitą turtą; 
40.21. palikti bendro naudojimo patalpose nešvarius indus, buitines atliekas ar asmeninius daiktus;
40.22. naudoti buitines šildymo ar kitus pavojingus įrenginius gyvenamosiose patalpose ar kitose patalpose be leidimo ar ne tam skirtose vietose; 
40.23. naudoti elektros prietaisus, kurie neatitinka saugos reikalavimų;
40.24. įsileisti pašalinius asmenis ir (ar) artimuosius į gyvenamąsias patalpas ar leisti jiems pasilikti nakvoti be bendrabučio vedėjo ar administratoriaus leidimo; 
40.25. priimti  artimuosius nesuderinus su atsakingu darbuotoju;
40.26. savavališkai išsikelti iš Bendrabučio, praktinio mokymo bazės, bendrabučio neinformavus bendrabučio valdytojo, administratoriaus, praktinio mokymo bazės administratoriaus;
40.27. be pateisinamos priežasties būti Bendrabutyje pamokų metu (taikoma mokiniams);
40.28. naudotis suteikta lova be patalynės ir užvalkalų;
40.29. atlikti bet kokius veiksmus, kurie pažeidžia kitų gyventojų ar darbuotojų teises, saugumą ar teisėtus interesus;
40.30. laikyti gyvūnus;
40.31. reketuoti, tyčiotis, vogti, smurtauti ar naudoti seksualinę prievartą ir pasisavinti bendrabučio ar jo gyventojų turtą;
40.33. laikyti bendrabučio patalpose lengvai užsidegančius skysčius, degias, sprogias, nuodingas ar kitas asmenų sveikatai, gyvybei ar turtui pavojingas medžiagas.

V. ATSAKOMYBĖ IR NUOBAUDOS

41. Gyventojai asmeniškai atsako už vidaus tvarkos taisyklių laikymąsi ir jų pažeidimus.
42. Gyventojai atsako už savo veiksmus, padarytą žalą bendrabučio, praktinio mokymo bazės, bendrabučio turtui, inventoriui ar aplinkai Lietuvos Respublikos teisės aktų, apgyvendinimo sutarties ir šių Taisyklių nustatyta tvarka.
43. Gyventojai atsako ir už savo artimųjų elgesį bei jų padarytą žalą.
44. Už Taisyklių nesilaikymą  ir  (ar) pažeidimus  gali būti skiriamos šios nuobaudos:
44.1. žodinė pastaba;
44.2. rašytinis įspėjimas (pakartotinių pažeidimų atveju), surašomas protokolas;
44.3. papeikimas, surašomas protokolas;
44.4. šalinimas iš Bendrabučio, praktinio mokymo bazės, bendrabučio visam likusiam mokymosi Karaliaus Mindaugo PMC laikotarpiui, surašomas protokolas);
45. Nuobaudos skiriamos atsižvelgiant į pažeidimo pobūdį, sunkumą, pasekmes ir pakartotinumą.
46. Už grubius pažeidimus gali būti taikoma griežtesnė nuobauda iš karto (papeikimas, ar šalinimas iš bendrabučio).
47. Žodinę pastabą gali skirti bendrabučio valdytojas, administratorius, praktinio mokymo bazės ir bendrabučio darbuotojai.
48. Žodinė pastaba skiriama už nedidelius, pirmą kartą padarytus pažeidimus, tokius kaip:
48.1. tvarkos nesilaikymas kambariuose, bendro naudojimo patalpose, bendrabučio teritorijoje; 
48.2. tylos trikdymas, garsi muzika, triukšmo kėlimas ramybės metu (nuo 22.00 val. iki 6.00 val.); 
48.3. rūkymas ar elektroninių cigarečių garinimas bendrabučio gyvenamosiose patalpose, bendrabučio prieigose, teritorijoje; 
48.4. išteklių (vandens, elektros energijos) švaistymas ir netaupymas;
48.5. savavališkas svečių įsileidimas; 
48.6. savavališkas persikėlimas į kitą kambarį; 
48.7. įmokos už apgyvendinimą nemokėjimas;
48.8. kiti nedidelio pobūdžio Taisyklių pažeidimai.
49. Rašytinis įspėjimas skiriamas už pakartotinius pažeidimus, išvardintus Taisyklių 48 punkte.
50. Papeikimą skiria bendrabučio valdytojas, administratorius, vadovaudamiesi posėdžio protokole fiksuotu sprendimu.
51. Papeikimas skiriamas už:
51.1. patyčias, grasinimus ar kitą žeminantį elgesį; 
51.2. Bendrabučio, praktinio mokymo bazės turto ar inventoriaus gadinimą ir, ar dalyvavimą bet kokiuose veiksmuose kai teršiamas ir niokojamas bendrabučio turtas, inventorius; 
51.3. darbuotojų įžeidinėjimą necenzūriniais žodžiais ar nepadoriais gestais;
51.4. įžūlų elgesį su gyventojais ir patarnaujančiu personalu;
51.5. darbuotojų teisėtų nurodymų nevykdymą;
51.6. azartinių žaidimų lošimą.
52. Gyventojas gali būti pašalintas iš Bendrabučio, praktinio mokymo bazės, bendrabučio už:
52.1. sistemingus ir sąmoningus Taisyklių pažeidimus, kai gyventojas nepaiso anksčiau taikytų nuobaudų;
52.2. sutartinių įsipareigojimų nevykdymą (pvz., mokesčių nemokėjimą, inventoriaus negrąžinimą);
52.3. chuliganizmo ar kitų teisės aktus pažeidžiančių veikų padarymą; 
52.4. nuolatinį kitų gyventojų teisių ir interesų pažeidinėjimą;
52.5. savavališką nakvojimą ne savo kambaryje ar artimųjų apgyvendinimą be leidimo;
52.6. padarius žalą bendrabučio, praktinio mokymo bazės, bendrabučio turtui ir atsisakius ją atlyginti; 
52.7. atsisakymą vykdyti teisėtus nurodymus dėl perkėlimo remonto ar reorganizavimo metu.
53. Sprendimą dėl gyventojo pašalinimo priima bendrabučio valdytojas, administratorius, vadovaudamiesi posėdžio protokole fiksuotu sprendimu ir šiomis Taisyklėmis:
53.1. Gyventojas, kuris buvo pašalintas iš Bendrabučio dėl šiurkščių ar pakartotinių taisyklių pažeidimų, nepriimamas gyventi į Bendrabutį, įvertinus pažeidimo pobūdį, riziką ir aplinkybes.
54. Ypač grubiais pažeidimais laikoma:
54.1. vagystės, smurtas ar reketas; 
54.2. sistemingas grubus ar agresyvus elgesys, įžeidinėjimai; 
54.3. narkotinių ar psichotropinių medžiagų laikymą, platinimą ir vartojimą; 
54.4. alkoholio laikymą, vartojimas ar platinimas; 
54.5. tyčinis turto gadinimas; 
54.6. pavojingas elgesys, keliantis grėsmę kitų gyvybei ar sveikatai; 
54.7. triukšmo kėlimas Bendrabučio, praktinio mokymo bazės, bendrabučio teritorijoje pažeidžiant savivaldybės nustatytas taisykles;
54.8. sistemingą tvarkos nesilaikymą gyvenamajame kambaryje ir bendro naudojimosi patalpose, bendrabučio teritorijoje.
55. Gyventojas, pažeidęs Taisykles, privalo pateikti rašytinį pasiaiškinimą.
56. Pasiaiškinimas teikiamas Bendrabučio valdytojui ar administratoriui, arba praktinio mokymo bazės, bendrabučio administratoriui.
57. Jei pasiaiškinimas nepateikiamas, nuobauda gali būti taikoma ir be jo.
58. Pakartotinai pažeidus Taisykles arba padarius ypač grubų pažeidimą, gyventojo elgesys svarstomas bendrabučio administracijos posėdyje.
58.1. Posėdžio metu pildomas posėdžio protokolas, kuriame fiksuojami nustatyti faktai, svarstymo eiga ir priimtas sprendimas.
58.2. Už posėdžio sušaukimą, protokolo parengimą, pasirašymą ir perdavimą saugojimui atsakingas bendrabučio valdytojas, administratorius.
59. Posėdžio metu priimamas sprendimas dėl nuobaudos taikymo, vadovaujantis šiomis Taisyklėmis.
60. Apie nepilnamečiams gyventojams skirtas drausmines nuobaudas, vaiko atstovai pagal įstatymą,  informuojami nedelsiant.
61. Nepilnametis gyventojas iš Bendrabučio šalinamas bendrabučio valdytojo, administratoriaus sprendimu (informavus vaiko atstovus pagal įstatymą).

VI. ŽALOS ATLYGINIMAS

61. Gyventojai atsako už Bendrabučio, praktinio mokymo bazės, bendrabučio turto, inventoriaus ir įrangos sugadinimą, sunaikinimą ar praradimą.
62. Gyventojas privalo atlyginti žalą, jei turtas buvo sugadintas, sunaikintas ar prarastas dėl jo kaltės, neatsargumo ar netinkamo naudojimo.
63. Gyventojas atsako už savo svečių padarytą žalą.
64. Už nepilnamečių asmenų padarytą žalą atsako vaiko atstovai pagal įstatymą, Lietuvos Respublikos teisės aktų nustatyta tvarka.
65. Žala atlyginama visiškai, atsižvelgiant į turto remonto arba atkuriamąją (rinkos) vertę.
66. Jei sugadintas turtas gali būti suremontuotas, gyventojas privalo atlyginti remonto išlaidas.
67. Jei turtas sugadinamas nepataisomai arba prarandamas, gyventojas privalo atlyginti jo vertę.
68. Žala turi būti atlyginta per administracijos nustatytą terminą, apie kurį gyventojas informuojamas raštu (aktu ar pranešimu).
69. Žalos faktą ir dydį nustato bendrabučio valdytojas arba administratorius, įvertinęs turto būklę, remonto sąmatą arba atkuriamąją vertę.
70. Esant poreikiui, žalos faktas fiksuojamas aktu.
71. Jei žala padaroma bendro naudojimo patalpose ir nenustatomas konkretus kaltininkas, atsakomybė gali būti taikoma gyventojams, kurie tuo metu naudojosi patalpomis, įvertinus situaciją.
72. Gyventojas privalo atlyginti nuostolius už pamestus ar sugadintus jam perduotus daiktus, įskaitant raktus, inventorių ar kitą turtą, bei padengti jų pagaminimo ar pakeitimo išlaidas.


VII. BENDRABUČIO, PRAKTINIO MOKYMO BAZĖS, BENDRABUČIO DARBUOTOJŲ TEISĖS IR PAREIGOS

73. Darbuotojai turi teisę:
73.1. patekti į Bendrabučio, praktinio mokymo bazės, bendrabučio patalpas, įskaitant gyventojų kambarius, kai tai būtina užtikrinti saugumą, tvarką, higieną, atlikti patikrinimą, apgyvendinti naujus gyventojus ar esant avarinei situacijai;
73.2. nesant gyventojų kambariuose, juos atrakinti ir patekti į patalpas, jei būtina patikrinti jų būklę, atlikti remonto darbus ar užtikrinti saugumą;
73.3. tikrinti bendro naudojimo patalpas, inventorių ir įrangą, siekdami užtikrinti jų tinkamą naudojimą ir saugą;
73.4. fiksuoti Taisyklių pažeidimus ir teikti informaciją administracijai dėl poveikio priemonių taikymo;
73.5. neįleisti artimųjų ar pareikalauti, kad jie paliktų Bendrabutį, praktinio mokymo bazę, bendrabutį, jei pažeidžiama tvarka ar kyla grėsmė saugumui;
73.6. laikinai apriboti gyventojo teisę priimti artimuosius, jei nustatomi pažeidimai ar kyla saugumo rizika;
73.7. reikalauti, kad gyventojai laikytųsi Taisyklių, saugos, higienos ir kitų nustatytų reikalavimų;
73.8. keisti apgyvendinimo tvarką gyvenamojoje patalpoje (keisti vietų skaičių, baldų išdėstymą ir pan.), laikantis galiojančių higienos normų reikalavimų;
73.9. perkelti Mokinį iš vieno kambario į kitą remontuojant ar pertvarkant kambarį, apgyvendinant pirmo kurso Mokinius, Mokiniams konfliktuojant, siekiant racionaliau panaudoti Bendrabučio patalpas, atsilaisvinus vietai dviviečiame, triviečiame ar keturviečiame kambaryje, kuriame gyvena Mokinys ir per vieną mėnesį nesusiradus kitam gyventojui ir/arba Mokiniui atsisakius vienam apsigyventi dviviečiame, triviečiame arba keturviečiame kambaryje;
73.10. vienašališkai nutraukti Sutartį per 3 (tris) kalendorines dienas, jei yra nutraukiama Mokinio mokymosi Karaliaus Mindaugo PMC sutartis ir (ar) pašalinimas iš Bendrabučio už Sutarties ir (ar) Taisyklių nesilaikymą ir (ar) yra pašalinimas iš Karaliaus Mindaugo PMC;
73.11. vienašališkai nutraukti Sutartį per 3 (tris) kalendorines dienas, jei yra nutraukiama Mokinio mokymosi Karaliaus Mindaugo PMC sutartis ir (ar) pašalinimas iš Bendrabučio už Sutarties ir (ar) Taisyklių nesilaikymą ir (ar) yra pašalinimas iš Karaliaus Mindaugo PMC;
73.12. skirti drausminančias priemones - pastabą, rašytinį įspėjimą, papeikimą, šalinimą iš Bendrabučio, Mokiniui pažeidus Sutarties ir (ar) Taisyklių nuostatas.
74. Darbuotojai privalo:
74.1. užtikrinti gyventojų saugumą – stebėti Bendrabučio, praktinio mokymo bazės, bendrabučio aplinką, reaguoti į incidentus ir avarines situacijas;
74.2. pagarbiai bendrauti su gyventojais, laikytis etikos, nešališkumo ir konfidencialumo principų;
74.3. kontroliuoti Taisyklių laikymąsi ir tikrinti, ar gyventojai laikosi nustatytų saugos, higienos ir tvarkos reikalavimų;
74.4. registruoti gyventojų išvykimus, grįžimus ir svečių apskaitą, kai tai numatyta tvarkoje;
74.5. fiksuoti įvykius ir pažeidimus bei tvarkyti su tuo susijusią dokumentaciją;
74.6. informuoti administraciją apie pažeidimus, turto sugadinimą, konfliktus ar pavojingas situacijas;
74.7. esant įtarimui dėl gyventojo neblaivumo ar kitų pavojingų būklių, imtis atitinkamų veiksmų ir, prireikus, informuoti atsakingas institucijas. Neblaivumo požymiais laikoma: alkoholio ar kitų medžiagų kvapas, nekoordinuoti judesiai, nestabili laikysena, nerišli ar sulėtėjusi kalba, sulėtėjusi reakcija, neįprastai išsiplėtę ar susitraukę akių vyzdžiai, mieguistumas ar sąmonės sutrikimai, agresyvus ar neadekvatus elgesys ir kiti požymiai, keliantys įtarimą, kad gyventojas gali būti apsvaigęs nuo alkoholio ar psichiką veikiančių medžiagų, apsvaigimą patvirtinantys daiktai ar radiniai, gyventojo prisipažinimas ar kitų asmenų patvirtinta informacija;
74.8. prižiūrėti Bendrabučio, praktinio mokymo bazės švarą, bendro naudojimo patalpų būklę bei inicijuoti remonto ar priežiūros darbus;
74.9. darbuotojai, dirbantys praktinio mokymo bazėje, bendrabutyje, privalo papildomai prižiūrėti teritoriją, stebėti triukšmo lygį ir laikytis savivaldybės nustatytų reikalavimų;
74.10. užtikrinti inventoriaus apskaitą ir kontrolę – kad turtas būtų naudojamas pagal paskirtį, nepernešamas be leidimo ir grąžinamas tinkamos būklės;
74.11. reaguoti į avarines situacijas, kviesti pagalbos tarnybas ir imtis veiksmų iki jų atvykimo;
74.12. perkelti gyventoją į kitas gyvenamąsias patalpas rekonstruojant, remontuojant ar pertvarkant Bendrabutį, taip pat dėl kitų priežasčių, kai gyventojo gyvenamojoje vietoje yra negalimas.

VIII. BAIGIAMOSIOS NUOSTATOS

75. Šios Taisyklės įsigalioja nuo jų patvirtinimo Karaliaus Mindaugo PMC direktoriaus įsakymu.
76. Taisyklės gali būti keičiamos, papildomos ar pripažintos netekusiomis galios Karaliaus Mindaugo PMC direktoriaus įsakymu.
77. Su Taisyklėmis pasirašytinai supažindinami visi Bendrabučio, praktinio mokymo bazės, bendrabučio darbuotojai ir gyventojai. Supažindinimą organizuoja bendrabučio valdytojas arba administratorius, praktinio mokymo bazės, bendrabučio administratorius.
